Mar 06,2018
మార్కెట్‌లో ఆల్టోది అదే జోరు..
న్యూఢిల్లీ: సామాన్యుడి కారుగా మార్కెట్లో తన సత్తా చాటుతున్న మారుతీ ఆల్టో సరి కొత్త మైలురాయిని చేరింది. ఈ కారు మొత్తం ఏకీకృత అమ్మకాలు 35 లక్షల మైలు రాయిని దాటేశాయి. గత 14 ఏండ్లుగా దేశీయ మార్కెట్లో అత్యధికంగా అమ్ముడవుతున్న కారుగా ఆల్టో తన సత్తాను చాటుతూనే వస్తోంది. ఈ మోడల్‌ కార్ల విక్రయాల్లో 2017-18లో దాదాపు ఆరు శాతం వృద్ధి నమోదైనట్టుగా మారుతీ తెలిపింది. మారుతీ ఆల్టో కారు తన సెగ్మెంట్‌లో 33% వాటాను సొంతం చేసుకున్నట్టుగా కంపెనీ వర్గాలు తెలిపాయి. ప్రస్తుత ఆర్థిక సంవత్సరంలో (2017-18లో) తొలిసారిగా కారును కొనుగోలు చేసిన వారిలో 55 శాతం మంది ఆల్లోనే ఎంపిక చేసుకోవడం విశేషమని ఆ సంస్థ ఎగ్జిక్యూటీవ్‌ డైరెక్టర్‌ ఆర్‌.ఎస్‌.ఖాల్సీ తెలిపారు. 25 శాతం మంది కొనుగోలుదారులు తమకు ఉన్న కారుకు అదనంగా ఆల్టోను జత కూర్చుకున్నారని ఆయన వివరించారు. 2006 నుంచి ఆల్టో ప్రతీ రెండేండ్లకు 5 లక్షల కొత్త వినియోగదారులను ఆకర్షిస్తోందని ఖాల్సీ వివరించారు.
మీ స్నేహితులకు రికమెండ్ చెయ్యండి